CELEX: 52018PC0495
Language: fi
Date: 2018-06-28
Title: Muutettu ehdotus NEUVOSTON PÄÄTÖS Euroopan unionin ja sen jäsenvaltioiden sekä Georgian välisen yhteistä ilmailualuetta koskevan sopimuksen tekemisestä unionin puolesta

EUROOPAN KOMISSIO
            Bryssel 28.6.2018
            COM(2018) 495 final
            2010/0186(NLE)
            Muutettu ehdotus
            NEUVOSTON PÄÄTÖS
            Euroopan unionin ja sen jäsenvaltioiden sekä Georgian välisen yhteistä ilmailualuetta koskevan sopimuksen tekemisestä unionin puolesta
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               Komissio on neuvotellut Euroopan unionin ja sen jäsenvaltioiden puolesta Georgian kanssa yhteistä ilmailualuetta koskevan sopimuksen, jäljempänä ’sopimus’, noudattaen neuvoston päätöstä komission valtuuttamisesta aloittamaan neuvottelut.  
            
            
               EU:n naapuruuspolitiikkaan kuuluu kahdenvälisten sopimusten verkon korvaaminen perustamalla yhteinen ilmailualue EU:n ja sen naapurivaltioiden välillä. Sopimuksen tavoitteena on markkinoiden asteittainen avaaminen vastavuoroisesti reiteille pääsyn ja kapasiteetin osalta, syrjimättömyys ja talouden toimijoiden tasapuoliset toimintaedellytykset EU:n perussopimusten periaatteiden mukaisesti sekä Georgian ilmailulainsäädännön lähentäminen EU:n lainsäädännön kanssa muun muassa lentoturvallisuuden, ilmailun turvaamisen ja ilmaliikenteen hallinnan aloilla.
            
            
               Sopimus allekirjoitettiin 2. joulukuuta 2010
                  1
               . EU:n puolella sekä unioni että sen jäsenvaltiot ovat sopimuksen osapuolia. Ratifiointi saatettiin päätökseen 9. helmikuuta 2017 kaikissa jäsenvaltioissa Kroatian tasavaltaa lukuun ottamatta. 
            
            
               Kroatian tasavalta liittyy sopimukseen sen menettelyn mukaisesti, josta määrätään 5. joulukuuta 2011 päivättyyn liittymissopimukseen liitetyssä liittymisasiakirjassa, ja Kroatian tasavallan tähän sopimukseen liittymistä koskeva pöytäkirja allekirjoitettiin marraskuussa 2014
                  2
               .
            
            
               Jotta voitaisiin erityisesti ottaa huomioon Lissabonin sopimuksen voimaantulo ja tilanne sen jälkeen, kun unionin tuomioistuin antoi 28. huhtikuuta 2015 tuomion asiassa C-28/12, tässä ehdotuksessa muutetaan komission alkuperäistä ehdotusta (KOM(2010)339 lopullinen
                  3
               ), joka hyväksyttiin 28. kesäkuuta 2010 ja toimitettiin sen jälkeen neuvostolle. Jotta neuvoston olisi helpompi käsitellä ehdotusta, koko asiaa koskeva teksti esitetään muutettuna ehdotuksena.
            
            
               2.OIKEUSPERUSTA
            
            
               SEUT-sopimuksen 100 artiklan 2 kohta yhdessä sen 218 artiklan 6 kohdan a alakohdan v alakohdan kanssa.
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               Ei sovelleta
            
            
               4.TALOUSARVIOVAIKUTUKSET
            
            
               
                  Ei sovelleta
               
            
            
               5.LISÄTIEDOT
            
            
               •Toteuttamissuunnitelmat, seuranta, arviointi ja raportointijärjestelyt
            
            
               
                  Ei sovelleta
               
               
            
            
               2010/0186 (NLE)
            
            
               Muutettu ehdotus
            
         
         
            
               NEUVOSTON PÄÄTÖS
            
            
               Euroopan unionin ja sen jäsenvaltioiden sekä Georgian välisen yhteistä ilmailualuetta koskevan sopimuksen tekemisestä unionin puolesta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 6 kohdan a alakohdan v alakohdan kanssa,
            
            
               ottaa huomioon Euroopan komission ehdotuksen,
            
            
               ottaa huomioon Euroopan parlamentin hyväksynnän
                  4
               , 
            
            
               sekä katsoo seuraavaa:
            
            
               (1)Komissio on neuvotellut Euroopan unionin ja sen jäsenvaltioiden puolesta Georgian kanssa yhteistä ilmailualuetta koskevan sopimuksen, jäljempänä ’sopimus’, noudattaen neuvoston päätöstä komission valtuuttamisesta aloittamaan neuvottelut.
            
            
               (2)Sopimus allekirjoitettiin neuvoston ja neuvostossa kokoontuneiden Euroopan unionin jäsenvaltioiden hallitusten edustajien päätöksen 2012/708/EU mukaisesti 2 päivänä joulukuuta 2010 sillä varauksella, että sopimuksen tekeminen saatetaan myöhemmin päätökseen
                  5
               . 
            
            
               (3)Sopimuksen ovat ratifioineet kaikki jäsenvaltiot Kroatian tasavaltaa lukuun ottamatta. Kroatian tasavalta liittyy sopimukseen sen menettelyn mukaisesti, josta määrätään 5 päivänä joulukuuta 2011 päivättyyn liittymissopimukseen liitetyssä liittymisasiakirjassa, ja Kroatian tasavallan tähän sopimukseen liittymistä koskeva pöytäkirja allekirjoitettiin marraskuussa 2014.
            
            
               (4)Sopimus olisi nyt hyväksyttävä unionin puolesta.
            
            
               (5)Päätöksen 2012/708/EU 3 ja 4 artiklassa on säännöksiä päätöksenteosta ja edustuksesta eräissä asioissa, joista sopimuksessa määrätään. Unionin tuomioistuimen 28 päivänä huhtikuuta 2015 asiassa C-28/12 antama tuomio huomioon ottaen näitä säännöksiä ei pitäisi enää soveltaa. Perussopimusten nojalla kyseisissä asioissa ei tarvita uusia säännöksiä, ja myös jäsenvaltioiden ilmoittamisvelvoitteita koskevat säännökset eivät enää ole tarpeellisia. Sen vuoksi päätöksen 2012/708/EU 3, 4 ja 5 artiklan soveltaminen olisi lopetettava tämän päätöksen voimaantulopäivänä,
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               Hyväksytään unionin puolesta Euroopan unionin ja sen jäsenvaltioiden sekä Georgian välinen yhteistä ilmailualuetta koskeva sopimus, jäljempänä ’sopimus’.
            
            
               2 artikla
            
            
               Neuvoston puheenjohtaja nimeää yhden tai useamman henkilön, jolla on valtuudet tallettaa Euroopan unionin puolesta sopimuksen 29 artiklassa tarkoitettu hyväksymisasiakirja merkiksi siitä, että unioni suostuu sitoutumaan sopimukseen. 
            
            
                  
            
            
               3 artikla
            
            
               Komissio hyväksyy neuvoston nimittämää erityiskomiteaa kuultuaan unionin puolesta otettavan kannan sopimuksen 22 artiklassa tarkoitettuihin sekakomitean päätöksiin, jotka koskevat ainoastaan unionin lainsäädännön sisällyttämistä sopimuksen liitteeseen III (Siviili-ilmailuun sovellettavat säännöt), mahdollisesti tarvittavin teknisin mukautuksin.
            
         
         
            
               4 artikla
            
            
               Päätöksen 2012/708/EU 3, 4 ja 5 artiklan soveltaminen päättyy tämän päätöksen voimaantulopäivänä. 
            
            
               5 artikla
            
            
               Tämä päätös tulee voimaan päivänä, jona se hyväksytään.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                  
                        Neuvoston ja neuvostossa kokoontuneiden jäsenvaltioiden hallitusten edustajien päätös 2012/708/EU, annettu 15 päivänä lokakuuta 2010, Euroopan unionin ja sen jäsenvaltioiden sekä Georgian yhteistä ilmailualuetta koskevan sopimuksen allekirjoittamisesta ja väliaikaisesta soveltamisesta (EUVL L 321, 20.11.2012, s. 1).
                  
               
               
                  
                     (2)
                  
                  
                        Neuvoston päätös 2014/928/EU, annettu 8 päivänä lokakuuta 2014, Euroopan unionin ja sen jäsenvaltioiden sekä Georgian välistä yhteistä ilmailualuetta koskevaa sopimusta muuttavan pöytäkirjan allekirjoittamisesta unionin ja sen jäsenvaltioiden puolesta sekä sen väliaikaisesta soveltamisesta Kroatian tasavallan Euroopan unioniin liittymisen huomioon ottamiseksi (EUVL L 365, 19.12.2014, s. 1).
                  
               
               
                  
                     (3)
                  
                  
                        
                     http://eur-lex.europa.eu/legal-content/EN/TXT/PDF/?uri=CELEX:52010PC0339&from=EN
                      
                  
               
               
                  
                     (4)
                  
                        EUVL C , , s. .
               
               
                  
                     (5)
                  
                        EUVL L 321, 20.11.2012.